runetrust/blame-folketinget-dk huggingface dataset:
Stinus Lindgreen (RV), 2023-05-02:
Tak for det, og tak for ordet, og tak for en rigtig god ordførertale.
Der var dog én ting, jeg godt kunne tænke mig at høre endnu en refleksion omkring, altså netop det her med klimaet og den grønne omstilling, hvor ordføreren ganske rigtigt nævner, at digitaliseringen er en del af løsningen.
Men der er vel en udfordring, i hvert fald inden for nogle teknologier, som jo i sagens natur udleder en stor mængde CO 2 , fordi de er ekstremt tunge i forhold til deres beregninger, og der står store maskinparker, der kører dag og nat.
Hvordan forholder ordføreren sig til det?
Altså, der er ligesom to sider af den her sag.
Peter Kofod (DF), 2023-05-02:
Tak for det.
Min bekymring går måske på, at mange af de her ting er skabt og udviklet i USA under nogle andre regelsæt end det, vi har været vant til i Europa, og det, man traditionelt har kunnet regulere sig ud af i EU-regi eller nationalt.
Så det er måske bare en refleksion, jeg søger om, hvordan det her nu skal gå, når det er tilpasset et helt andet system end det, man slipper løs på Europa.
Mads Fuglede (V), 2023-05-02:
Jeg tror ikke, forbud er vejen frem.
Jeg tror, det er vigtigt, at man får en god dialog med dem, der udvikler de her teknologier, og man også sørger for, at man kan holde dem ansvarlige for, at det, de udvikler, ikke er noget, der spreder bagvaskelse eller kan misbruges.
Peter Kofod (DF), 2023-05-02:
Tak for det, og tak for en god ordførertale.
Den del, der interesserede mig særlig meget, var delen om chatrobotter eller kunstig intelligens.
Og jeg har jo læst mig til, at der lige nu foregår alt muligt på det europæiske kontinent med, hvordan landene er i gang med at tage det her ned, og italienerne er måske det mest vidtgående eksempel.
Så er der jo også andre tilgange, og jeg kunne godt tænke mig at høre, hvor Venstre sådan mere konkret står i den her diskussion.
Jeppe Søe (M), 2023-05-02:
Nu mener jeg generelt ikke, at alder er noget, man skal kigge på, for du kan godt være 92 år og så være noget smartere end en på 15 år eller spille »Fortnite«; det kan man såmænd godt.
Jeg sagde ikke, at man ikke bare skal sætte et flueben og så være ude.
Den ret skal man netop have, så der er hr. Peter Kofod og jeg fuldstændig enige; den ret skal man have.
Jeg kunne bare godt tænke mig, at man samtidig spurgte: Hvorfor har du sat det flueben?
Er der noget, vi kan hjælpe med?
Er der noget, vi kan gøre for at gøre det nemmere i din retning?
Der er nogle, der klart vil sige nej, og der er også nogle, vi slet ikke får i tale, f.eks. en prostitueret, som render rundt herude i København og får meddelelser i sin e-Boks om, at hun skal komme til jobcenteret i Hjørring, hvor hun er hjemmehørende.
Hverken e-Boks eller Hjørring er det, hun allerførst tænker på i sin dagligdag, når hun står op.
Lisbeth Bech-Nielsen (SF), 2023-05-02:
Jeg tror, det er en generel udfordring, at vi har teknologier, der vokser med eksponentiel hast, både i forhold til hvad de kan og hvor udbredt de bliver, og så har vi demokratiske processer, som i sagens natur er langsommelige – der er høringsperioder, der skal være en ordentlig lovbehandling osv. – og der er grænser for, hvor hurtigt det kan foregå.
De to ting stillet over for hinanden
gør, at vi helt klart skal gentænke nogle ting – det gælder i EU, og det gælder også herhjemme.
Peter Kofod (DF), 2023-05-02:
Tak for det.
Jeg tror, vi taler forbi hinanden.
Sådan er det nu engang.
Det, jeg nok bare er bekymret for, er, at der er en buldrende teknologisk udvikling lige nu, som jeg er i tvivl om om EU-systemet i virkeligheden kan følge trit med lovgivningsmæssigt, og som måske i virkeligheden har overhalet os mangefold, og som med udviklingen af kunstig intelligens vil gøre det endnu hurtigere.
Og fokusset uden for små lande som Danmark, der er relativt digitaliseret, halter bagefter på det her område.
Det ser jeg en fare ved, og det var sådan set bare det, jeg ville høre om ordføreren var enig med mig i.
Lisbeth Bech-Nielsen (SF), 2023-05-02:
Jeg tror, vi er enige om mange ting, men det her er jeg simpelt hen ikke enig i.
Jeg synes, at der de senere år er kommet rigtig meget fra EU.
Den ledende næstformand, som jo også er dansker, Margrethe Vestager, som vi havde besøg af i udvalget den anden dag, har hele det her ansvar under sig.
Europa-Kommissionen har sagt, at der er to dagsordener, der ligesom står over alle andre dagsordener i den kommende tid, og det er digitalisering og klima.
Så det er én ud af to hovedsøjler.
Der er kommet GDPR; der er kommet – jeg nødt til at sige det på engelsk, for det hedder det – Digital Services Act og Digital Markets Act.
Og AI-forordningen bliver også implementeret næste år.
Jeg synes, at Danmark ville være virkelig ilde stedt, hvis vi ikke havde den her lovgivning, i forhold til hvor samfundsomvæltende – både med det gode og med det dårlige – de her nye teknologier er.
De europæiske lande er meget forskellige, ja, men Danmark er altså virkelig dårlig til sikkerhed, og der er der rigtig mange andre lande, der er meget bedre end os.
Peter Kofod (DF), 2023-05-02:
Tak for det.
Tro det eller ej, men den her debat gør mig egentlig ret opløftet på folkestyrets vegne, fordi jeg synes, der er mange gode bud og – lader det til – meget stor interesse og viden om det her felt rundtomkring i Folketingssalen, og det er ordførerens tale jo også et udtryk for, synes jeg.
Men noget af det, jeg gerne vil spørge om, er EU-sporet i ordførerens tale.
For mit indtryk er ikke, at EU tager det her emne særlig alvorligt.
Altså, de fleste EU-lande er jo digitalt – ja, hvordan skal jeg udtrykke det uden at fornærme nogen – udfordrede på en anden måde, end vi er i Danmark.
Man skal ikke særlig langt syd for Danmark – man skal bare køre over den dansk-tyske grænse – før man vil se meget, meget små byer med store posthuse eksempelvis, fordi man ikke har nogen form for digital infrastruktur på den måde.
Det bekymrer mig, at EU og mange EU-lande er bagefter i forhold til det her, og jeg tror ikke, EU systemet tager det alvorligt.
Tror ordføreren, at EU-systemet tager digitaliseringen tilstrækkelig alvorligt?
Stinus Lindgreen (RV), 2023-05-02:
Det kan sagtens være, at det er en løsning.
Det er bare så komplekst, at det nok kræver en lidt dybere analyse af det.
Man skal også passe på, at man ikke kommer til at lave noget, som bliver et stort bureaukratisk monster, for at løse et problem.
Men det kan være, at jeg får mulighed for at deltage i nogle af de kommende udvalgsmøder.
Lisbeth Bech-Nielsen (SF), 2023-05-02:
Det er jo efterhånden nogle år siden, men da Center for Cybersikkerhed blev oprettet, var jeg ret kritisk over for, at det skulle ligge i et militært regi så at sige, under Forsvarsministeriet.
For det første er der ikke ret mange lande, der har den konstruktion.
For det andet har det nogle store ulemper, både når det handler om offentlighedens adgang til visse informationer under offentlighedsloven – det, der selvfølgelig ikke er en national sikkerhedsrisiko – men også, når det handler om, at store virksomheder ikke kan gå til Center for Cybersikkerhed og få hjælp, hvis de bliver hacket, som Mærsk og andre store virksomheder er blevet.
Og så er der ikke nogen hjælp at hente.
Derfor er det ikke en optimal konstruktion.
Vi har forsøgt nogle gange, men jeg tror bare ikke, at vi i virkelighedens verden – det virker i hvert fald ikke til det med den nuværende regering – kommer til at få flyttet det over i civilt regi, og derfor er den bedste løsning måske at oprette et nyt civilt center for cybersikkerhed, som det blev foreslået af de folk, vi havde besøg af i udvalget.
Stinus Lindgreen (RV), 2023-05-02:
Tak for det, og tak for en rigtig god tale.
Der er mange ting, vi kunne diskutere videre, men jeg synes, at der er mange gode tanker i det, ordføreren siger.
Der er én ting, og det er det med datasikkerhed.
Jeg er meget enig i – og det tror jeg alle er enige i – at der er en potentiel svaghed i vores meget digitaliserede samfund.
Så hvad tænker ordføreren om den måde, vi har indrettet vores cybersecurity – it-sikkerhedsstyrelser – på i Danmark?
Er det den rigtige måde, vi har gjort det på?
Skulle man kigge det på det på en anden måde?
Har ordføreren gjort sig nogen tanker om det?
Jeppe Søe (M), 2023-05-02:
Det tror jeg heller ikke vi er.
Lisbeth Bech-Nielsen (SF), 2023-05-02:
Det håber jeg så sandelig, for jeg ved, at ordføreren har rigtig mange kompetencer og holdninger på det her område, og det er jeg rigtig glad for.
Malte Larsen (S), 2023-05-02:
Det er i hvert fald helt sikkert.
Nu er det jo lidt uden for den redegørelsesdebat, vi har her.
Men vi er stadig væk helt enige om, at det behov, der er, for arbejdskraft på den anden side af uddannelsessystemet, skal vi jo herfra gøre, hvad vi kan, for at imødekomme.
Victoria Velasquez (EL), 2023-05-02:
Tak til ministeren for netop at skitsere nogle af de positive dele.
Men jeg vil bare gerne høre, om der er en bagside af medaljen her.
Altså, handler det her lovforslag også om at tage den grønne check fra nogle af dem i vores samfund, som har allermindst?
Det vil jeg rigtig gerne have et klart svar på, for det har i hvert fald en betydning for, om vi kan bakke op om lovforslaget eller ej.
Ane Halsboe-Jørgensen (S), 2023-05-02:
For mig handler det her om, at vi står i en situation på vores arbejdsmarked, hvor vi i den grad har brug for, at der er flere, der arbejder mere.
Det gælder ikke mindst den kæmpestore værdifulde ressource, der ligger i vores seniorer, hvor mange er i en situation, hvor de godt kan og de godt vil, men hvor vi har gjort det økonomisk uattraktivt.
Og i en situation, hvor op imod 130.000 kan få rammer, som gør det mere attraktivt at arbejde, enten på grund af ægtefællemodregning eller egen indtægt, så synes jeg, det er et skridt i den rigtige retning at sørge for, at vi de steder, hvor vi især mangler arbejdskraft, har nogle ressourcer, vi kan få i spil.
Det er det, som det her lovforslag handler om for mig.
Victoria Velasquez (EL), 2023-05-02:
Tak for det.
Hvem kommer det til gavn? spørger ministeren, og det synes jeg er et rigtig godt spørgsmål.
Det er jo noget af det, vi har diskuteret her konkret i forhold til den del af lovforslaget, som mange af os er kommet ind på, og som handler om, hvem der nu ikke bliver modregnet i forhold til deres pension.
Men midt i en inflation har vi også rigtig mange, der har svært ved at betale deres energiregninger.
Har det her også en betydning i forhold til den grønne check, som jo egentlig er målrettet nogle af dem med færrest penge?
Ane Halsboe-Jørgensen (S), 2023-05-02:
Tak for ordet, formand.
Tak for de mange bemærkninger, og ikke mindst tak for betoningen af vigtigheden af vores seniorer på arbejdsmarkedet.
Også tak for enigheden om, hvilken ressource der er i erfaring og viden og i at have rutinerede kræfter ansat, og om, hvilken værdi det vil have, hvis vi politisk kan lægge et greb ind her, der gør, at op mod 50.000 vil have større incitament til at lægge en ekstra indsats på arbejdsmarkedet.
Det mener jeg slet ikke kan overvurderes.
Jeg sagde det i forbindelse med det sidste lovforslag, og jeg siger det igen: Vi er i regeringen grundlæggende optaget af at adressere den mangel på arbejdskraft, landet står over for, men vi er også meget optaget af at have et seniorarbejdsmarked, der er rummeligt og attraktivt, og hvor arbejdsgiverne kan se værdien af at ansætte folk, der er erfarne på arbejdsmarkedet, men jo også af, at der bliver lagt nogle politiske rammer for denne værdifulde ressource og får den markant mere i spil.
Det gavner os alle sammen – den enkelte, virksomhederne og samfundsøkonomien.
Derfor er jeg også glad for dagens lovforslag.
Det er et skridt i den rigtige retning.
Det kan være svært gennemskueligt.
Nu trækker vi en streg i sandet og siger: Du må arbejde, og du må stadig få din folkepension.
Forslaget gør, at reglerne ændres til, at indtægtsreguleringen af folkepensionens grundbeløb og pensionstillægget i fremtiden vil være sådan, at pensionistens egen indtægt ved personligt arbejde ikke skal indgå i indtægtsgrundlaget ved beregningen.
Det betyder helt konkret, at man vil modtage sit grundbeløb og pensionstillæg, uafhængigt af om man arbejder ved siden af.
Det vil komme os alle sammen til gode.
Jeg håber og tror på, at det her vil betyde, at der er flere pensionister, der vælger at fortsætte med at arbejde, fordi det ikke længere vil påvirke deres pensionsydelse.
Jeg synes, vi har fundet den rigtige balance med det her forslag.
Jeg er med på, at der været flere stemmer på talerstolen, der har adresseret, hvem det her kommer til gavn, men jeg synes, at den rigtige balance er ramt, sådan at folkepensionen fortsat målrettes de pensionister, der har mindst, og at det dermed også med lovforslaget alene er folkepensionens grundbeløb og pensionstillæg, der berøres af de ændrede pensionsregler.
Så skal det selvfølgelig ses i forlængelse af, at vi fra årsskiftet allerede har fået lempet reglerne for ægtefællemodregning.
Ændringen gør jo, at folkepensionister, seniorpensionister og førtidspensionister kan modtage deres pension, uafhængigt af om deres ægtefælle eller samlever har arbejde.
Samlet set kommer de to initiativer 130.000 borgere til gavn, og det bidrager samtidig til, at alle vi andre kan nyde godt af, at vi har flere hænder på vores arbejdsmarked.
Lovforslaget indeholder også nogle justeringer af pensionsreglerne med henblik på at opnå mere rimelige pensionsberegninger.
Samlet set er der tale om et lovforslag, der kommer de danske pensionister til gavn, og det er derfor også en glæde at høre, at så mange ordførere i dag har udtrykt opbakning til lovforslaget.
Jeg vil godt takke de forskellige ordførere og glæder mig til udvalgets behandling.
Kim Edberg Andersen (NB), 2023-05-02:
For en fra Nye Borgerlige er det jo befriende at høre et enigt Folketing sige, at beskatning betyder noget.
For det er jo teknisk set det, vi gør nu.
Vi fjerner en voldsom strafbeskatning for mennesker, der er på pension, hvis de vil byde ind i samfundet.
Jeg håber jo, at det her er noget, vi kan bringe videre som sådan en generel linje, vi fører her i Folketinget, nemlig at vi anerkender, at mindre skat gør folk glade og får dem til at arbejde noget mere.
Når det så er sagt, støtter Nye Borgerlige naturligvis det her forslag.
Vi har brug for erfaring, men vi har primært brug for hænder, og hvis hænderne sidder på nogle, som er gået på folkepension, skal de mennesker naturligvis ikke brandbeskattes.
Det kommer vi til enhver tid til at støtte i Nye Borgerlige, nemlig at mindre skat er noget, som underbygger mere velfærd.
Det ved alle, og det er rart, at den erkendelse i dag også er nået til Folketingssalen.
Selv om man nogle gange kan være i tvivl, er det rart, at der i hvert fald er enighed i dag, hvor vi stort set alle sammen kan sige, at pensionister har vi brug for, og at de naturligvis skal have lov til at arbejde uden at blive brandbeskattet.
Nye Borgerlige støtter forslaget.
Peter Kofod (DF), 2023-05-02:
Tak for ordet.
I Dansk Folkeparti er vi meget optaget af, at vi i Danmark får udnyttet den store ressource, som vores seniorer er.
Vi mener faktisk, at det er en nødvendighed, at vi får skabt et bedre og mere fleksibelt arbejdsmarked, hvis vi skal kunne bibeholde det velfærdssamfund, som vi kender.
Derfor er vi også glade for det her forslag, som er en udløber af en række aftaler, som Dansk Folkeparti er med i.
Forslaget vil konkret give seniorer større tilskyndelse til at bidrage aktivt på arbejdsmarkedet, også efter at man har nået pensionsalderen.
I Dansk Folkeparti har vi generelt et ønske om at få flere pensionister, der har lyst, ud på arbejdsmarkedet, så de kan bidrage med deres vigtige og gode erfaringer og viden om samfundet.
Desværre har det for mange pensionister ikke kunnet betale sige, da de bliver trukket i deres pension, hvis de overskrider en vis grænse, og det er tåbeligt.
Vi skal den helt anden vej, altså skabe positive incitamenter og sikre, at det bliver attraktivt at arbejde, også sent i livet.
For vi står over for en stor udfordring på vores arbejdsmarked, hvor vi i stigende grad oplever mangel på arbejdskraft.
Så lad os starte med at få flere pensionister og seniorer i job.
Mange både kan og vil.
Det er derfor positivt, at vi med det her forslag giver pensionisterne mere frihed og fleksibilitet til at tage et arbejde, hvis de ønsker det, uden at skulle frygte modregning.
Det støtter vi fuldt og helt op om.
Men vi er ikke i mål.
Vi er lige selv kommet med et nyt seniorarbejdsmarkedsudspil, hvor vi har stort fokus på at sikre et rummeligt, fleksibelt arbejdsmarked for vores seniorer.
Vi har mange gode idéer til, hvad man ellers kan gøre.
Man kunne f.eks. hæve den skattefrie seniorpræmie, som man kan få, hvis man arbejder efter pensionsalderen.
I DF støtter vi forslaget, da det både gavner samfundet som helhed, men også de mennesker, som vi taler om.
Mange ældre ønsker at være aktive, og det at være beskæftiget og engageret i et arbejdende fællesskab kan bidrage til at øge livsglæde og fremme mental sundhed.
Og ikke nok med det, så kan det jo også være gavnligt for det fysiske helbred, så vi støtter lovforslaget.
Tak for ordet.
Katrine Robsøe (RV), 2023-05-02:
Tak for det.
I Radikale er vi også meget glade for at se lovforslaget her blive behandlet i salen.
Vi synes nemlig også, det giver rigtig god mening at sørge for, at flere rent faktisk kan se, at det virkelig giver mening at blive ved med at have et arbejde, hvis man er glad for det og rent faktisk også har mulighed for det.
Jeg er også enig i mange af de ting, som mine kollegaer har nævnt heroppefra, nemlig det her med, at vi skal have set på, hvordan vi rent faktisk sørger for, at flere ikke bliver nedslidt af det arbejde, de udfører.
Vi skal da også sørge for, at mange flere rent faktisk har mulighed for at blive på vores arbejdsmarked og bidrage med alt det, de kan.
Undet det forrige lovforslag nævnte jeg det her med, hvor stor glæde man som nyuddannet faktisk kan have af, at nogle af dem, der har markant større erfaring, kan give det videre til en, når man som nyuddannet kommer ud på arbejdsmarkedet.
Man har enormt stor glæde af det, det havde jeg i hvert fald selv, da jeg var nyuddannet, og derfor synes jeg også bare, at det her lovforslag taler i den helt rigtige retning.
Vi har brug for alle dem, der har lyst til og mulighed for at bidrage.
Og jeg vil igen sige: Radikale er som en masse andre partier i hvert fald klar til også at kigge mere overordnet på vores tilbagetrækningsformer her i landet.
Men Radikale støtter naturligvis lovforslaget.
Victoria Velasquez (EL), 2023-05-02:
Ginikoefficienten er jo et af de værktøjer, vi har til at måle, om uligheden vokser eller bliver mindsket i et samfund.
Det er derfor, at det er af de pejlemærker, som man politisk kigger på.
Jeg synes faktisk ikke, det er firkantet.
Det er jo netop en henvisning til, hvad vi kan se det har af betydning.
Det gør vi ikke.
Men når det er et af de værktøjer, vi har til at kunne se, hvad udviklingen er i vores samfund, synes jeg, vi skal bruge det.
Vi har mange flere måder, vi gerne vil se på det på.
En af dem er at få en fattigdomsgrænse.
Det har regeringen opgivet.
Der er rigtig mange andre værktøjer, vi også kan tage i brug.
Det er jo netop det, som ordføreren også spørger ind til: Der er så mange forskellige ting, som er med til at gøre, at uligheden vokser.
Selv om vi tog lighedsskabende tiltag, voksede uligheden også, og det gør den stadig væk.
Og det er der, vi hele tiden skal være skarpe på, hvad vi kan gøre for at bekæmpe uligheden.
Peter Kofod (DF), 2023-05-02:
Når jeg tager ordet, er det, fordi Enhedslistens ordfører henviser til Ginikoefficienten.
Jeg synes, det er en meget kontroversiel måde at gøre ulighed i det her land op på.
Og nu, mens ordføreren talte, slog jeg lige op for at se, hvor meget Ginikoefficienten var steget fra år 2020 til år 2021, og det er jo væsentlig mere end det, som ordføreren fremhæver skulle være problemet med det her lovforslag.
Så jeg er bare ude på at få en eller anden refleksion fra ordføreren om, om det ikke er sådan meget firkantet, at man med henvisning til Ginikoefficienten siger, at det her er et kæmpe problem.
For sandheden er jo, at uligheden i Danmark steg langt mere i de år, hvor Enhedslisten holdt hånden under den socialdemokratiske mindretalsregering.
Victoria Velasquez (EL), 2023-05-02:
Tak for ordet.
Der er blevet sagt flere ting om, hvad det her lovforslag handler om, så jeg vil bruge muligheden for at tale lidt mere overordnet om forslaget.
Det her lovforslag er vi som udgangspunkt positive over for fra Enhedslistens side.
Nogle af de ting, jeg stiller mig kritisk over for, er bl.a., at vi i Danmark er alt for dårlige til at have en seniorpolitik, der rent faktisk gør, at man kan blive på arbejdsmarkedet – at man kan holde til at blive, også til efter pensionsalderen.
I forhold til at skulle lave forebyggende indsatser har vi lige lavet en arbejdsmiljøaftale, og vi er rigtig glade for at være med i arbejdsmiljøforliget, men det, som vi mangler, er langt mere af det forebyggende arbejde, også inden for arbejdsmiljøet.
Grunden til, at jeg vælger at sige det i forbindelse med det her lovforslag, er, at det er et ret dyrt forslag i forhold til at få flere folk, som har mulighed for at bidrage med deres arbejdskraft, og det kommer til at have den tunge ende nedad forstået på den måde, at det vil øge uligheden med 0,03 pct. i forhold til Ginikoefficienten.
Og hvorfor vil det det?
Det synes jeg vi skal blive langt bedre til at inddrage, og der savner jeg at vi i langt højere grad kommer med nogle forslag, som er med til at sørge for, at vi har meget mere forebyggelse end i dag.
Vi har selvfølgelig forslag til det fra Enhedslistens side, og jeg håber, det er noget af det, vi også kan arbejde meget mere med, og et af de steder, vi vil gøre det, er selvfølgelig også i arbejdsmiljøforligskredsen.
Så tak for ordet.
Det var bemærkningerne herfra.
Helle Bonnesen (KF), 2023-05-02:
Det her lovforslag har vi hos Konservative set frem til.
Det udspringer af reformpakken fra 2022 om at komme hurtigere i job og et stærkere arbejdsmarked.
Det indeholdt gode elementer og elementer, som vi ikke var så begejstret for, mildt sagt, bl.a. området med dagpengene.
Det meldte vi også meget klart ud.
Men dengang var vi meget åbne for, at selve det her område med netop folkepensionens grundbeløb og pensionstillæg, som vi mener skal udbetales uafhængigt af pensionistens egen indtægt ved siden af, var godt, og vi var ærgerlige over, at vi ikke kunne diskutere det separat.
Det kan vi nu, og det er godt, for vi har brug for arbejdskraft.
Vi skal animere alle dem, der kan og vil gøre en indsats.
Og det kan vi med det her forslag, og derfor er vi positive over for det.
Vi gør det mere attraktivt for seniorer at bidrage aktivt på arbejdsmarkedet efter folkepensionsalderen.
Det er både til gavn for arbejdsudbuddet og pensionisternes privatøkonomi.
Konservative stemmer for.
Sólbjørg Jakobsen (LA), 2023-05-02:
Tak, formand.
I Liberal Alliance vil vi, som jeg også sagde i min tidligere ordførertale, gerne gøre det attraktivt at arbejde.
I modsætning til det tidligere forslag, hvor man gerne vil løse en problematik ved at give raske personer mulighed for at trække sig fra arbejdsmarkedet – det viste sig så, at man havde behov for dem og gerne ville have dem ind igen – har vi her med en anden målgruppe at gøre, nemlig folk, der får folkepension.
Jeg omtalte det også som en alderdomspension; altså en ret, som alle har, når man når en vis alder.
Det her forslag sikrer så, at mange ældre, som har nået den alder, har mulighed for at arbejde uden at blive straffet økonomisk.
Der er faktisk tal, der viser, at lempelsen vil gavne op mod 50.000 folkepensionister.
Vi bør ikke stoppe her, men det er et godt skridt på vejen.
Derfor støtter Liberal Alliance forslaget.
Ane Halsboe-Jørgensen (S), 2023-05-02:
Jeg betoner gerne igen, hvad det er, det handler om for mig.
Og som altid svarer vi meget gerne på de tekniske spørgsmål i forhold til de helt konkrete afgørende faktorer for hver enkelt af partierne i den videre udvalgsbehandling.
For mig er det en god dag, fordi vi gør det mere attraktivt som senior at tage ekstra arbejde, hvis man kan, og hvis man vil.